b"\n_START_ARTICLE_\nRock\n_START_SECTION_\nZa\xc4\x8detki\n_START_PARAGRAPH_\nRock 'n' roll je me\xc5\xa1anica glasbe razli\xc4\x8dnih kultur, kar je tudi glavni razlog za njegovo popularnost in raz\xc5\xa1irjenost. Z mo\xc4\x8dnimi primesmi ritma in bluesa se je iz ZDA v zgodnjih petdesetih raz\xc5\xa1iril po vsem svetu. Afro-ameri\xc5\xa1ki glasbeniki, kot so Chuck Berry, Little Richard, Bo Diddley in Fats Domino so igrali predvsem afroameri\xc5\xa1kemu ob\xc4\x8dinstvu. Medtem ko so bili ti zgodnji rokerji neizpostavljeni rasizmu, so bile lokalne oblasti in plesne dvorane rasno lo\xc4\x8dene._NEWLINE_V srednjih petdesetih je Bob Manson Diddley med prvimi za\xc4\x8del sodelovati z velikimi zalo\xc5\xbebami. Skupaj so po ZDA in Veliki Britaniji nastopale zvezde, ki so priljubljene \xc5\xa1e danes: Elvis Presley, Bill Haley and the Comets, Buddy Holly, Ritchie Valens, The Big Bopper, Jerry Lee Lewis in Johnny Cash._NEWLINE_Nastalo je veliko priredb uspe\xc5\xa1nic, kot je npr. Tutti Frutti Little Richarda, vendar legende niso ostale pozabljene. Iz ritma in bluesa se je razvil britanski rock. Sprva v \xc4\x8dast skupini Buddy Holly and the Crickets imenovani The Fabulous Silver Beatles, so pozneje The Beatles postali najvplivnej\xc5\xa1a in najbolj prodajana skupina na svetu.\n_START_SECTION_\nRazvoj kontrakulture (1963-1974)\n_START_PARAGRAPH_\nV poznih 1950-tih je bila ameri\xc5\xa1ka protikultura beatnik mo\xc4\x8dno povezana s protivojnim gibanjem proti gro\xc5\xbenji atomske bombe, \xc5\xa1e posebej CND (Kampanja za jedrsko razoro\xc5\xbeevanje) v Veliki Britaniji. Obe sta bili povezani z jazzom in vse ve\xc4\x8djo priljubljenostjo folka.\n_START_SECTION_\nBob Dylan in folk rock\n_START_PARAGRAPH_\nAmeri\xc5\xa1ka in britanska folk scena je mo\xc4\x8dno povezana. V obeh dr\xc5\xbeavah so bili ljubitelji te glasbe, ki so jim ugajali akusti\xc4\x8dni instrumenti, tradicionalne pesmi in blues glasba z dru\xc5\xbebenim sporo\xc4\x8dilo. Pionir te zvrsti je Woody Guthrie. V tem gibanju se je s hiti, kot sta \xc2\xbbBlowin' in the Wind\xc2\xab\xc2\xa0in \xc2\xbbMasters of War\xc2\xab\xc2\xa0najbolj uveljavil Bob Dylan in tako prinesel protestne pesmi k \xc5\xa1ir\xc5\xa1emu ob\xc4\x8dinstvu._NEWLINE_The Byrds so s hiti, kot je npr. \xc2\xbbMr. Tambourine Man\xc2\xab\xc2\xa0omogo\xc4\x8dili trend folk rocka in stimulirali razvoj psihedelije. Neil Young je z izvirnimi besedili in \xc5\xbealostnim zvokom elektri\xc4\x8dne kitare ustvaril svojo variacijo folk rocka. Pomembni glasbeniki so \xc5\xa1e Simon & Garfunkel, The Mamas & the Papas, Joni Mitchell in The Band._NEWLINE_V Britaniji je skupina Fairport Convention za\xc4\x8dela vpeljevati elemente rocka v tradicionalne britanske pesmi, nasledile so jih skupine Steeleye Span, Lindisfarne, Pentangle in Trees. V Bretanji jih je posnemal Alan Stivell.\n_START_SECTION_\nKlasi\xc4\x8dni rock in soft rock\n_START_PARAGRAPH_\nObodbje t. i. soft rocka (angle\xc5\xa1ko mehki rock) je bilo kratko, vendar je iz tistega \xc4\x8dasa znano veliko popularnih skupin The Partridge Family, The Cowsills in pevk in pevcev, kot sta Neil Diamond in Barbra Streisand. Zanje niso zna\xc4\x8dilne pogoste kitare, pa\xc4\x8d pa popu sorodne orkestracije._NEWLINE_Medtem so bile \xc5\xa1e danes popularne skupine, kot so Queen, Led Zeppelin, Black Sabbath, AC/DC, Aerosmith, ZZ Top, Van Halen in Rolling Stones, predvajane le na redkih specializiranih radiih in so bile pionirke trdega rocka.\n_START_SECTION_\nRock prese\xc5\xbee meje ZDA in Evrope\n_START_PARAGRAPH_\nV zgodnjih 1970-tih mehi\xc5\xa1ki pevec Rigo Tovar eksperimentira s povezovanjem elementov rocka in bluesa ter ju me\xc5\xa1a z latinskoameri\xc5\xa1ko glasbo. Bil je pravzaprav eden prvih mehi\xc5\xa1kih glasbenikov, ki so veljali za prave rockerje (spoznati jih je bilo mogo\xc4\x8de po dolgih laseh, son\xc4\x8dnih o\xc4\x8dalih, zna\xc4\x8dilnih oblekah in tatujih). Za\xc4\x8del je uporabljati tudi elektri\xc4\x8dno kitaro, sintetizator in elektronske efekte, ki so bili prej v mehi\xc5\xa1ki glasbi le redko uporabljeni. Na koncertih je igral priredbe pesmi Raya Charlesa in Beatlov.\n_START_SECTION_\nOsemdeseta\n_START_PARAGRAPH_\nOb koncu sedemdesetih je v glasbo pri\xc5\xa1la revolucija v obliki videa. Glasbeni videospoti so postali modna norost. Bili so kot majhni filmi, ki so vsebovali igranje, ples, presenetljiv imid\xc5\xbe in v\xc4\x8dasih teme iz koncertov v \xc5\xbeivo oz. \xc2\xbblive\xc2\xab\xc2\xa0koncertov. Postali so prilo\xc5\xbenost umetnikov, da prika\xc5\xbeejo svojo glasbo in mnoge pesmi so postale popularne bolj zaradi vizualnih elementov kot zaradi glasbe. Videospoti povzro\xc4\x8dijo rojstvo glasbene televizijske mre\xc5\xbee \xe2\x80\x93 MTV v letu 1981, ki prikazuje glasbene spote 24 ur na dan, 7 dni na teden. Videospoti so bili prikazani tudi na komercialnih televizijah in v mnogih plesnih klubih._NEWLINE_Razvilo se je ve\xc4\x8d novih \xc2\xbbkonkuren\xc4\x8dnih\xc2\xab\xc2\xa0tipov glasbe, med katerimi je najpomembnej\xc5\xa1i rap. Ve\xc4\x8dina glasbe iz \xc5\xa1estdesetih je vsebovala folk rock in je navdihnila ve\xc4\x8dino uspe\xc5\xa1nih glasbenikov v osemdesetih. Marsikateri glasbenik, ki je za\xc4\x8del kariero v \xc5\xa1estdesetih je znova dosegel veliko popularnost, tokrat ne samo pri starem ob\xc4\x8dinstvu, ampak tudi pri novem. Kitare in bobne so za\xc4\x8deli nadome\xc5\xa1\xc4\x8dati ra\xc4\x8dunalniki in sintetizatorji. Ti novi in\xc5\xa1trumenti so vplivali tudi na tradicionalni rock. Na koncertih so glasbeniki me\xc5\xa1ali \xc5\xbeivo glasbo s programiranim ra\xc4\x8dunalni\xc5\xa1kim ozadjem._NEWLINE_Rock je s svojim idealizmom in internacionalizmom slu\xc5\xbeil \xc5\xa1tevilnim dobrodelnim akcijam (npr. Live Aid).\n_START_SECTION_\nDana\xc5\xa1nji rock\n_START_PARAGRAPH_\nKot \xc5\xbee re\xc4\x8deno sta se v osemdesetih v glasbo za\xc4\x8dela me\xc5\xa1ati elektronika in video. Toda v devetdesetih so se nekateri glasbeniki vra\xc4\x8dali k svojim koreninam._NEWLINE_Najnovej\xc5\xa1i rockovski slog devetdesetih, ki je pridobil na popularnosti, je bil grunge ali alternativni rock. Prvo ve\xc4\x8djo popularnost je do\xc5\xbeivel pri skupini R.E.M. v poznih osemdesetih. Nastal je s kombiniranjem te\xc5\xbekometalskih kitar s folkom in punkom. Osredoto\xc4\x8dil pa se je na popolnoma \xc4\x8dustvene in po navadi depresivne teme. Razvpito podobo je pridobil s skupinama Nirvana in Pearl Jam._NEWLINE_Poleg grungea pa se je pojavil \xc5\xa1e bolj plesni stil \xe2\x80\x93 tehno, sestavljen iz disco ritmov in digitalnih vzorcev. Soroden mu je smooth jazz, ki kombinira rock, soul, R 'n' B in jazz._NEWLINE_Danes je v velikem razmahu tudi emo glasba, ki je nekak\xc5\xa1na kombinacija hardcore punka, punk rocka, pop punka in alternativnega rocka."